CELEX: 22016D0730
Language: mt
Date: 2015-03-20 00:00:00
Title: Deċiżjoni tal-Kumitat Konġunt taż-ŻEE Nru 47/2015 tal-20 ta' Marzu 2015 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2016/730]

19.5.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 129/26
               
            DEĊIŻJONI TAL-KUMITAT KONĠUNT TAŻ-ŻEE
      Nru 47/2015
      tal-20 ta' Marzu 2015
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2016/730]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 957/2014 tal-10 ta' Settembru 2014 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 rigward it-tneħħija ta' esteri tal-aċidu montaniku (E 912) (1) għandu jiddaħħal fil-Ftehim ŻEE.
               
            
                  (2)
               
               
                  Ir-Regolament tal-Kummissjoni (UE) Nru 966/2014 tat-12 ta' Settembru 2014 li jemenda l-Anness tar-Regolament (UE) Nru 231/2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill, fir-rigward tal-ispeċifikazzjonijiet għall-propjonat tal-kalċju (2) għandu jiddaħħal fil-Ftehim ŻEE.
               
            
                  (3)
               
               
                  Din id-Deċiżjoni tirrigwarda l-leġiżlazzjoni marbuta mal-prodotti alimentari. Il-leġiżlazzjoni dwar il-prodotti alimentari ma għandhiex tapplika għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ ta' prodotti agrikoli tkun estiża għal-Liechtenstein, kif speċifikat fl-introduzzjoni tal-Kapitolu XII tal-Anness II tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
               
            
                  (4)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu XII tal-Anness II tal-Ftehim ŻEE għandu jiġi emendat kif ġej:
      
                  1.
               
               
                  L-inċiż li ġej jiżdied mal-punt 54zzzzr (ir-Regolament (KE) Nru 1333/2008 tal-Parlament Ewropew u tal-Kunsill):
                  
                              “—
                           
                           
                              
                                 32014 R 0957: Ir-Regolament tal-Kummissjoni (UE) Nru 957/2014 tal-10 ta' Settembru 2014 (ĠU L 270, 11.9.2014, p. 1).”
                           
                        
            
                  2.
               
               
                  L-inċiżi li ġejjin jiżdiedu mal-punt 69 (ir-Regolament tal-Kummissjoni (UE) Nru 231/2012):
                  
                              “—
                           
                           
                              
                                 32014 R 0957: Ir-Regolament tal-Kummissjoni (UE) Nru 957/2014 tal-10 ta' Settembru 2014 (ĠU L 270, 11.9.2014, p. 1),
                           
                        
                              —
                           
                           
                              
                                 32014 R 0966: Ir-Regolament tal-Kummissjoni (UE) Nru 966/2014 tat-12 ta' Settembru 2014 (ĠU L 272, 13.9.2014, p. 1).”
                           
                        
            Artikolu 2
      It-testi tar-Regolamenti (UE) Nru 957/2014 u (UE) Nru 966/2014 bil-lingwa Iżlandiża u b'dik Norveġiża, li għandhom jiġu ppublikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fil-21 ta' Marzu 2015, dejjem jekk ikunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, l-20 ta' Marzu 2015.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 270, 11.9.2014, p. 1.
      
         (2)  ĠU L 272, 13.9.2014, p. 1.
      
         (*)  L-ebda rekwiżiti kostituzzjonali ma huma indikati.